Burjassot celebra aquest cap de setmana una nova sessió de la Ruta Blasco Ibáñez
2025-07-24

De la mà de la regidoria de Turisme, dirigida per Roc Senent, i comptant amb la col·laboració de la Fundació C.E Vicente Blasco Ibáñez, aquest dissabte 25 novembre, Burjassot celebrarà una nova Ruta pels llocs més emblemàtics de la vida de Blasco Ibáñez en el municipi.

Una ruta gratuïta i en valencià, la Ruta Blasco Ibáñez, que s’emmarca dins de les accions que l’Ajuntament de Burjassot ha programat al llarg de 2017 per a celebrar els 150 anys del naixement del rellevant escriptor i polític valencià, un personatge il·lustre, molt lligat al municipi, on va passar llargues temporades.

Per a poder formar part de la Ruta Blasco Ibáñez i gaudir de la mateixa és necessari inscriure’s enviant un correu electrònic a fundacionblascoibanez@gmail.com. La durada aproximada de la ruta és de dues hores i mitja i en cada ruta podran participar un màxim de 25 persones. L’eixida serà a les 11 hores des de la Plaça del Pouet.